Αγαπητοί δ/ντες, δ/ντριες

Στο πλαίσιο της συνεργασίας μας, αποστέλλουμε πρόσκληση σε **Ολιστική Δράση Πρόληψης για παιδιά, γονείς και εκπαιδευτικούς,**  που οργανώνει ο Δήμος μας σε συνεργασία με τον Οργανισμό το «Χαμόγελο το Παιδιού» και το Π.Γ.Ν «Αττικό», από **3-7 Απριλίου 2023 στην πλατεία Κύπρου** ( έναντι δημαρχείου).

Οι βασικοί πυλώνες της παρέμβασης είναι οι εξής:

1. **ΔΡΑΣΕΙΣ ΕΚΠΑΙΔΕΥΣΗΣ ΚΑΙ ΕΠΙΜΟΡΦΩΣΗΣ ΓΙΑ ΠΑΙΔΙΑ, ΓΟΝΕΙΣ ΚΑΙ ΕΚΠΑΙΔΕΥΤΙΚΟΥΣ** .

Οι Δράσεις θα υλοποιηθούν στην κινητή μονάδα «ΟΔΥΣΣΕΑΣ» από ειδικούς του Οργανισμού το «Χαμόγελο του Παιδιού», στο πλαίσιο συμφώνου συνεργασίας του Οργανισμού με το Υπουργείο Παιδείας και Θρησκευμάτων και με εκπαιδευτικό υλικό εγκεκριμένο από το Ινστιτούτο Εκπαιδευτικής Πολιτικής.

*Η θεματολογία αναφέρετε αναλυτικά στην επισυναπτόμενη πρόσκληση ανά ηλικιακή ομάδα.*

1. **ΔΡΑΣΗ ΠΡΟΛΗΠΤΙΚΗΣ ΟΔΟΝΤΙΑΤΡΙΚΗΣ ΕΞΕΤΑΣΗΣ ΓΙΑ ΠΑΙΔΙΑ** .

Η δράση θα πραγματοποιηθεί στο Κινητό ΠΟΛΥΙΑΤΡΕΙΟ «ΑΣΚΛΗΠΙΟΣ» του Οργανισμού το «Χαμόγελο του Παιδιού», με την εθελοντική συμμετοχή οδοντιάτρων του Οδοντιατρικού Συλλόγου Πειραιά.

*Για την συμμετοχή των παιδιών στην δράση αυτή απαιτείται να προσκομίσουν υπογεγραμμένο έντυπο συναίνεσης από τον γονέα/ κηδεμόνα, το οποίο σας επισυνάπτουμε.*

1. **ΕΘΕΛΟΝΤΙΚΗ ΑΙΜΟΔΟΣΙΑ.**

Η Αιμοδοσία θα πραγματοποιηθεί **5 & 6 ΑΠΡΙΛΙΟΥ** στην κινητή μονάδα ΟΔΥΣΣΕΑΣ με την υποστήριξη του τμήματος Αιμοδοσίας του Π.Γ.Ν. «Αττικό».

**Παρακαλούμε για την κοινοποίηση του παρόντος στους Συλλόγους Γονέων και κηδεμόνων των σχολείων σας, καθώς και για την δήλωση συμμετοχών σας έως 27/3/23 για τον έγκαιρο προγραμματισμό των δράσεων.**

**Για οποιαδήποτε διευκρίνηση παρακαλούμε μην διστάσετε να επικοινωνήσετε μαζί μας στις ηλεκτρονικές διευθύνσεις και στα τηλέφωνα που αναφέρονται ανά κατηγορία δράσης στο έντυπο πρόσκλησης.**

**Ευχαριστούμε θερμά για την συνεργασία.**